MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Helen Berhane on rääkinud nii oma raamatus,
kui Soome külaskäigu ajal
oma usust ja elust Eritreas.
Ta on kogenud enneolematut vangistust ja piinamist,
põgenemist ja uut elu turvalisel maal.
Täna on Helen hääleks Eritrea tagakisatud kristlastele,
mida paljud tahaksid vaigistada.
Helen ja Hannu Lahtinen
räägivadki tänases saates minuga Eritreast,
mille alapealkiri on "Eritrea usklike valu ja lootus".
Meil on täna ainulaadne külaline - Helen Berhane,
kes on Eitrea kristastele kohaselt kogenud vangistuste õudust ja piina.
Tere tulemast me saatesse, Helen! - Tänan!
Lisaks Helenile on meiega ka Hannu Lahtinen.
Tere tulemast sullegi, Hannu! - Tänan!
Helen, oleme kuulnud paljudest probleemidest Eritreas
ja kurbi lugusid rasketest aegadest.
Esmalt aga tahaksin kuulda, mida ilusat on te maal?
Mis on teie meelest Eritreas ilusat?
Eritrea inimesed on imelised.
Meil on imeline kultuur, kus inimesed söövad koos.
Meil on eriline kohvi aeg, kus röstime ise kohvi.
Inimesed kogunevad kas majades või mujal.
Naabrid käivad alati üksteisel külas.
Kui külalised tulevad ja sul pole kodus süüa,
saad seda murevabalt naabrilt laenata.
Nii et meil on imelised inimesed,
kellest 50% on moslemid ja 50% kristlased.
Moslemid külastavad meid jõulude ajal
ja meie neid jälle nende püha ajal.
Inimesed hoolivad üksteisest ja armastavad üksteist.
Seda vaatamata valitsevale režiimile.
Inimesed ise aga on väga armsad ja aitavad üksteist väga palju.
Nii et nad on sõbralikud. - Väga sõbralikud.
Milline aga on sealne maastik?
Eritrea asub otse Punase mere ääres.
Milline maastik on Eritreas?
On teil seal mäed või tasane maa?
Meil on nii mägesid kui ka Punane meri.
Eritreas elab 9 erinevat etnilist inimrühma,
kellel kõigil on oma kultuur,
aga kus kõik austavad siiski kõiki.
Nii et üldises mõttes pole inimestel mingeid probleeme,
va Eritrea valitsusega, kellega on probleeme.
Te rääkisite juba eelmises saates oma loo.
Sellest, kuidas te usklikuks saite ja peale mida raskusi kogesite.
Seda nii vangla kui piinamise näol, kuniks põgenesite oma maalt.
Kuid see kõik pole mitte koguaeg olnud nii.
Rääkige, mis toimus Eritreas 90'ndatel?
Siis, kui kõik muutus ja kristlasi hakati taga kiusama.
See on raske kõigi jaoks,
sest inimesed on kannatanud 30-aastase sõja tõttu.
Türgi ja Etioopia koloniseerisid Eritrea.
Inimesed maksid vabaduse eest kõrget hinda.
Mu isa ja vend surid selle tõttu.
Mõlemad mu ema ja isa olid vangis,
kuna nad toetasid kodusõjas osalejaid.
Ehk siis Eritrea võitles aastaid oma iseseisvumise pärast? - Jaa.
Inimesed on maksnud selle eest kõrget hinda.
Nad ihkavad vabadust.
98% rahvast hääletas vabaduse poolt, et olla eraldatud Etioopiast.
Kui see saabus, olid inimesed nii õnnelikud,
hõisates 3-4 päeva tänavail ja tähistades.
Need inimesed võitlesid pikki aastaid. Osad neist jäid ka invaliidiks.
Eritrea inimesed on väga lahked, mistõttu nad koguvad raha,
et toetada neid invaliidistunud inimesi.
Need invaliidid küsisid raha ja rahvas annetas,
aga valitsus keelas selle ära.
See vastloodud valitsus siis? - Jah.
Nad olid koos sõjas.
Meie ei tunne neid, aga nemad kõik tunnevad üksteist.
Nii olime šokis, kui valitsus keeldus neid aitamast.
Seetõttu on need invaliidid ka kannatanud.
Kui nad paluvad riigilt süüa või abi, lastakse nad maha.
Kogu maa oli sellest šokis.
Need inimesed võitlesid 30 aastat iseseisvuse eest
ja nüüd nad lastakse maha.
See on ikka tohutu šokk.
Lisaks sellele arreteeriti kõik kindralid.
Kõik need kindralid, kes võitlesid aastakümneid,
on nüüd arreteeritud.
Nii oleme vägagi mures kõige toimuva pärast.
Lisaks sellele on valitsus hakanud sekkuma koguduste ellu.
Nii otsustas valitsus 2002. aastal sulgeda kõik kogudused.
Protestantlikud ja täisevangeelsed kogudused,
mis on hästi suured ja kus toimuvad suured ärkamised.
Nii oleme olnud väga pettunud.
Mind ennast vangistati-vabastati mitmeid kordi.
Lõpuks otsustati, et vaid neli kirikut on lubatud -
õigeusu kirik, katolik kirik, luteri kirik ja sunniitide kogukond.
Kuid see pole õige.
Üks patriarh Antonius on siiani koduarestis.
See on šokeeriv, mida tehakse ja paljud inimesed on segaduses.
Nii et tol ajal arreteeriti paljud pastorid?
Jah, paljud pastorid.
Osad neist on vangist välja saanud, sest nad on juba nii vanad.
Ja osad saadetakse tagasi vangi.
Olen kuulnud, et osad neist on istunud kinni
isegi kauem, kui 10 aastat.
Vastab see tõele?
Korrake palun.
Nad on olnud vangis rohkem kui 10 aastat.
On see nii?
Kõik need pastorid on juba 19 aastat vangis olnud.
Kohutav!
Hannu, sa tead kahjuks palju tagakiusu kohta
ja selle kohta, mis üle maailma toimub.
Kuid Eritreas toimub veel mingi erilist laadi tagakius.
Räägi palun lähemalt, mis seal toimub?
Tõsi.
Tavaliselt, kui me kuuleme tagakiusust,
siis see toimub valdavalt isalmimaades,
Põhja-Koreas või Hiinas.
Mis aga puutub Eritreasse,
siis selle praegune president Isaias Afwerki
õppis Hiinas, kus ta koolitati välja kohalike ideoloogiate põhjal,
mis on kaugel läänelikust mõtteviisist.
Ta karadab, et inimesed saavad haritud,
mistõttu ta on haritud inimeste ja kõige lääneliku vastu.
Talle meeldib võim, mille taga on kurjus.
Seda on raske isegi seletada,
aga selle taga on tohutu kurjus omaenda rahva vastu.
Kui Isaias Afwerki valiti Eritrea presidendiks,
lubas ta vabasid valimisi,
kuid ta ei täitnud seda tõotust kunagi.
Ühtlasi on sealne tagakiusu vorm teine, kui mujal
nagu ka Helen meile rääkis.
Helen pandi ju laevakonteinerisse kinni.
Mis seal toimub?
Seal istub vangis tuhandeid kristlasi.
Eritrea kliima on üks kuumemaid kogu maailmas,
mistõttu osa "vangikonge" kaevatakse maa alla,
et inimesi sinna panna.
Üha enam vange pannakse nö maa alla.
Kuid seal on väga niiske ja palav kliima,
mistõttu paljud lihtsalt surevad vangistuses olles.
Seal kasutatakse ka erinevaid piinamisviise.
Inimesi viiakse näiteks kõrbesse jne.
Helen, te elate täna vaba naisena vabal maal.
Võiks öelda, et te olete kui hääleks Eritrea kristlastele.
Rääkige, mis seal Eritreas täna toimub?
Ikka need samad lood, et pastoreid pannakse vangi
ja kõik need muud asjad?
Tehakse seda ikka veel?
Tahaks siinkohal korrigeerida Hannut, et keegi ei valinud me presidenti,
vaid ta haaras ise võimu.
Ma ei mäleta küll ühtki valimist Eritreas,
kus teda oleks valitud.
Teda ei valinud keegi, vaid ta ise haaras võimu.
Ta ei ole valitud president.
Kui aga küsite praeguse olukorra kohta...
Jah. Nagu rääkisite, et pastoreid arreteeriti jne.
Jah, see kõik jätkub ja on läinud hullemakski veel.
President laseb kõik pastorid arreteerida.
Eritreas on 360 vanglat.
Inimesed on suurtes vanglates, aga keegi ei tunne huvi nende vastu.
Ühedki rahvusvahelised uudistekanalidki mitte.
See on suletud maa.
Kõige hullem on see, et kuna Eritreas on kõik nii üle käte,
kandub see ka edasi Etioopias asuvasse Tigraysse,
kus rohkesti tapetakse kõiki preestreid.
Kui nad hoiavad risti käes, lüüakse neil käed maha.
Nad lihtsalt lähevad ja tapavad seal inimesi.
Ühes koguduses tapeti 750 inimest.
Nii et kõik need asjad ei sünni vaid Eritreas,
aga on kandunud üle ka Tigraysse.
Seetõttu tuleb sellele lõpp teha,
kuna muidu see lihtsalt jätkub ja mõjutab kogu Aafrikat.
Olete rääkinud Eritreast paljudes eripaikades.
Mida te arvate, mida valitsus teist arvab?
Me presidendile ei meeldi, kui keegi tõtt räägib.
Kuid seda ma teen.
Kas te kardate ka?
Ma ei karda,
sest ma pole suurem või parem, kui need inimesed vanglates
või need patriarhid.
Kõik, mis nendega toimub, kurvastab mind ja murrab mu südame.
Sest me austame oma patriarh Antoniust.
Ta on õigeusu kiriku pea, kust me kõik oleme tulnud.
Kuid me ei mõista, miks temaga on niimoodi tehtud.
Temaga, kes ta on hoidnud alal teiste usku.
Teda on hoitud koduarestis 2007. aastast alates.
President sundis teda möödunud suvel süsti saama.
Ta ütles, et ta pole haige ja miks ta peaks selle süsti saama?
Kuid teda süstiti jõuga.
Kuna ta aga ei surnud selle peale ära,
viidi ta kolm nädalat tagasi koduarestist arsti juurde,
kus teda süstiti uuesti ja nüüd on ta täiesti haige.
Möödunud nädalal paastus kogu õigeusukirik ta eest
esmaspäevast reedeni.
Ma ei ole suurem, kui need inimesed, kes kannatavad
ja seetõttu ei tunne ma ka mingit hirmu.
Ainus põhjus, miks Jumal on mind elus hoidnud,
on olla nende hääleks.
Muidu ma oleks juba surnud
nagu paljud surevadki selle kohutava piinamise tõttu.
Seetõttu ma ei kardagi, sest ma pean olema nende hääleks.
Ma ei taha, et patriarh Antonius sureks selle süsti tõttu.
Tahan, et nad sureks normaalsel moel ehk siis, kui Jumal neid kutsub.
Mainisite Tigrayd, mis asub Etioopias.
Oleme kuulnud isegi Soome uudistes Tigray rasketest olukordadest.
Kirjeldage palun lühidalt, mis seal Tigrays toimub?
Seal on neli pagulaslaagrit eritrealaste jaoks,
kuna rahvas põgeneb raskuste tõttu Eritreast Tigraysse.
Kui sind põgenemisel tabatakse, lastakse sind maha.
Kui sul õnnestub põgeneda,
on Etioopias neli pagulaslaagrit, kuhu minna.
Kuid Eritrea valitsus sisenes sinna
ja hävitas tankidega kõik need pagulaslaagrid.
See oli tohutu hävitustöö
ja kaks pagulaslaagrit hävitati täienisti.
Nii on paljud Eritrea põgenikud pidanud kannatama
ja põgenema mõnda teise kohta Etioopias.
Kas nende põgenike seas on kõik kristlased
või on ka teisi inimesi?
Seal pagulaslaagrites on neli kogudust.
Neli suurt kogudust,
sest Eritrea valitsus ei lubanud kogudustel tegutseda.
Kuid Tigray inimesed on väga lahked
ja nad andsid meile neli kirikut, kus saime käia, ülistada ja õpetada.
Kuid Eritrea valitsus hävitas selle kõik,
tappes ka mitmed preestrid-pastorid.
Kohutav! - Vägagi kohutav!
Hannu, sa külastasid Etioopiat mõned kuud tagasi
ja kohtusid ka ühe inimesega, kes aitab Tigrayst pagenud inimesi.
Milline nende olukord on?
Jah, kohtasin üht Eritrea arsti, kellega teeme koostööd.
Oleme Märtrite Hääle kaudu algatanud projekti,
et toetada neid Eritrea kristlasi,
kes on pidanud põgenema sealt Tigray pagulaslaagritest.
See arst korraldab abi põgenevatele peredele,
et neil oleks peavarju ja toitu
ning viib läbi väikesi koolitusi, et nad leiaks seal ka tööd.
Kuid Märtrite Hääl aitab ka Eritreas elavaid inimesi.
Kuidas me seda teeme?
Jaa, Eritrea on hetkel üks me põhiriike, kus tegutseme.
Aitame üle 400 vangi,
kes on vangis tänu oma usule Jeesusesse Kristusesse.
Saadame neile toitu ja ravimeid.
Kahjuks aga ei võimaldata sageli pastoritel seda abi saada.
Kuid me aitame ka nende vangide peresid,
kes on aastaid ilma isa või emata ja kes kannatavad samuti.
Nii pakume neile nõustamist, toiduabi, medabi, piibliõpet
ja ka uusi suuniseid eluks, et leida omale tööd.
Neil on väga raske ja nad tõesti vajavad meie abi.
Helen, on teil endiselt kontakti Eritrea inimestega?
Ka nendega, kes on vangis olnud.
Olete te nendega ühenduses või kuulete neist midagi?
Jah, sest jälgime pidevalt kõike toimuvat.
Ma ei saa küll nimetada nimesid või seda, mida nad teevad,
aga olen 2008. aastast alates
olnud seotud erinevate organisatsioonidega,
kes tegelevad tagakiusatud inimestega
ja toetavad neid erinevatel viisidel.
Hannu, sa tahtsid ka midagi öelda.
Märtrite Hääle kodulehel on juttu kahest eakast Eritrea pastorist,
kes on pandud vangi.
Helen, te oskate nende kohta vast rohkem rääkida.
Tegu on alles hiljutise juhtumiga.
Ehk siis inimesi arreteeritakse endiselt.
Usun, et tänu ühele kogudusele USA's lasti nad vabaks,
aga nad käisid sisse-välja vanglatest ja on mu meelest nüüd tagasi jälle.
Kuid nad on vanad - 70-74-aastased. - Tõesti?
Vanad mehed saadetakse vangi?
Või õigemini algul vabastatakse ja siis saadetakse tagasi vangi?
- Jah.
Kuid need pole vaid need kaks, vaid neid on palju.
Nad lastakse vabaks ja pannakse siis uuesti kinni.
Räägite oma loos sellest, kuidas põgenesite lõpuks Eritreast.
Kuidas Märtrite Hääl teid sellel teekonnal aitas?
Algul ei teadnud ma ühestki sellisest organisatsioonist,
aga kui ma jõudsin Sudaani,
võttis Vabastage Eritrea ühing minuga ühendust,
nii nagu ka mõned teised.
Kui mu tütar põgenes, siis neid kulusid polnud lihtne katta,
sest nomaatidele tuli maksta nende abi eest talle.
Kuid Märtrite Hääl toetas meid rahaliselt
läbi Vabastage Eritrea (Release Eritrea).
Tahan väga julgustada kõiki Märtrite Hääle toetajaid.
Kui Märtrite Hääl meid ei toetaks,
poleks 400'l või enamal Eritrea vangil ja nende peredel lihtne ellu jääda.
Ka mu tütar poleks saanud ilma teiepoolse rahalise toeta
sealt põgeneda.
Rääkisite, et ühed nomaadid...
Ühed nomaadid võtsid mu tütre endaga 15-päevaks kaasa,
kuid nad vajasid raha.
Ja nad läksid Sudaani? - Jah.
Nad läksid Sudaani ja sealt edasi saime tänu ÜRO abile...
Eritrea valitsusel on mõjuvõimu ka Sudaanis,
mistõttu nad võivad su iga kell ära röövida.
Nii pidime varjama end.
Kuid tänu erinevate üksuste abile saime lõpuks kolida Taani.
Millised on te tänase päeva lootused ja unistused?
Ka oma maa suhtes.
Mida te loodate?
Me loodame,
et tuleks rahu.
Eritrea rahvas vajab rahu rohkem kui midagi muud.
Nad ootasid 30 aastat, kuniks sõda kestis
ja siis selle lõppedes veel 30 aastat,
mistõttu Eritrea rahvas on väsinud
ja kannatab.
Nii soovingi, et nad kogeksid üks päev rahu.
Nad on ka pidevalt näljas, kuigi elame Punase mere ääres.
Kuid neil ei lubata süüa sealseid kalu vms.,
mistõttu nad on pidevalt näljas.
Me president peaks minema Rahvusvahelise Kriminaalkohtu alla,
sest seda kõike on liiga palju mu rahva jaoks.
Ta ei luba neil süüa ega reisida.
Pead koguaeg põgenema ega saa kasutada tavalist lennujaama.
Ühtlasi toimub tohutu inimkaubandus ja inimorganite kaubandus.
Kuid ohud varitsevad ka merel.
Kui põgeneda Eritreast Sudaani ja Sudaanist Liibüasse,
siis Liibüas kasutatakse nende suhtes taas vägivalda.
Ja kui Liibüast püütaksegi põgeneda Itaaliasse,
siis tuhanded eritrealased on teel üle Vahemere põhja lastud.
Seetõttu peabki Eritrea president
minema Rahvusvahelise Kriminaalkohtu alla.
Sest inimesed on kannatanud nii palju.
- Liiga palju.
Kas igatseksite näha päeva,
mil saaksite minna vaba naisena tagasi Eritreasse?
Jaa, mulle meeldiks ülistada ja laulda
kusagil staadionil koos oma rahvaga.
Hannu, mida sa tahaks veel öelda?
Olles lugenud Heleni raamatut ja külastanud kogudusi koos temaga,
kuuldes ikka ja jälle tema liigutavat lugu,
tõuseb mu südames üha suurem kaastunne
nende inimeste suhtes Eritreas, keda püüame aidata.
Eritread peetakse Aafrika Põhja-Koreaks
ehk tegu on maaga, kus valitseb tohutu pimedus.
Kui me aga palvetame, saab Jumal kõrvaldada valitsejaid
ja teha imesid.
Jumal saab tõstma üles oma sealse koguduse
ja kinnitama neid oma sõnaga.
Nii on see meie suur eesõigus
toetada sealseid tagakiusatud usuõdesid- ja vendi
ja aidata neid nende vajadustes.
Nii et me saame palvetada nende eest.
Aitäh Helen, et tulite.
Me aeg on tänaseks läbi,
aga palun, et palvetaksite omaenda keeles lühidalt
oma rahva eest.
Aamen.
Heleni lugu on leitav
soomekeelsest raamatust "Sajakeelne laul",
mis on tellitav kodulehelt www.marttyyrienaani.fi/
Samalt aadressilt saab tellida ka Märtrite Hääle ajakirja,
mis ilmub tasuta 6 korda aastas
ja mille vahepealsel ajal ilmuvad uudisirjad.
Need hoiavad teid kursis
kõige värskemate uudiste- ja palvesoovidega.
Aitäh, et olite meiega ja olge õnnistatud!
Tõlge: Anne-Ly Raukas